|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | | |
| **ΤΜΗΜΑ ΜΗΧΑΝΙΚΩΝ Η/Υ & ΠΛΗΡΟΦΟΡΙΚΗΣ** | | | | | |
| **Επιστημονικά Υπεύθυνος:** | | | **Αναπληρωτής Καθηγητής Εμμ. Ψαράκης** | | |
| **Email:** | *psarakis@ceid.upatras.gr* | | | |  |
|  | |  | | | **22 Δεκεμβρίου 2022** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **πενήντα εννέα (59) φοιτήτριες/ές που βρίσκονται στο 10ο εξάμηνο σπουδών τους και άνω,**  θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το αντικείμενο των σπουδών τους σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **3 συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-03-2023 |
| **Ημερομηνία λήξης περιόδου Πρακτικής Άσκησης:** | 31-10-2023 |

Προβλέπεται αμοιβή (269,89 € το μήνα) και ασφάλεια (1% κατά κινδύνου).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **23/12/2022 έως 13/01/2023 και ώρα 23:59 (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Μηχανικών Η/Υ & Πληροφορικής αποτελείται από τους κάτωθι:

**Τακτικά Μέλη:**

1. Ψαράκης Εμμανουήλ, Αναπληρωτής καθηγητής (Πρόεδρος)
2. Τσίχλας Κωνσταντίνος Επίκουρος καθηγητής (Γραμματέας)
3. Σιούτας Σπυρίδων Καθηγητής (Μέλος)

**Αναπληρωματικά Μέλη:**

1. Μπερμπερίδης Κωνσταντίνος, Καθηγητής (Πρόεδρος)
2. Κοσμαδάκης Σταύρος, Καθηγητής (Γραμματέας)
3. Βέργος Χαρίδημος, Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| 22/12/2022 | Δημοσιοποίηση προκήρυξης |
| 13/01/2023 | Λήξη προθεσμίας υποβολής αίτησης συμμετοχής |
| 31/01/2023 | Δημοσιοποίηση των επιλεχθέντων υποψηφίων φοιτητριών/ών |
| 01/03/2023 | Έναρξη Περιόδου Προγράμματος Πρακτικής Άσκησης |
| 31/10/2023 | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (secretary@ceid.upatras.gr) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2022\_2023.pdf» στην [ιστοσελίδα του Τμήματος](https://www.ceid.upatras.gr/el/announcement)
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, *(θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”)*:

i) τους μέσους όρους βαθμολογίας των 8 πρώτων εξαμήνων (4 ετών)

ii) της ποιότητας του φορέα υλοποίησης

iii) του αριθμού των οφειλομένων μαθημάτων και

iv) τη σχέση της Πρακτικής με τη Διπλωματική Εργασία.

v) Το έτος σπουδών του/ης φοιτητή/ριας

Τα ανωτέρω κριτήρια αποτυπώνονται στον τύπο, ο οποίος διαμορφώνεται ως εξής:



**Όπου:**

i) *Ε:* το έτος σπουδών

ii) *ΜΟ:* ο Μέσος Όρος βαθμολογίας των μαθημάτων που έχει εξετασθεί επιτυχώς

iii) *ΑΠΜ*: το Άθροισμα των Πιστωτικών Μονάδων των μαθημάτων που έχει εξετασθεί επιτυχώς

iv) *ΣΑΠΜ:* το Συνολικό Άθροισμα των Πιστωτικών Μονάδων για να γίνει διπλωματούχος

v) αν παράλληλα με την Πρακτική Άσκηση θα εκπονηθεί (*Δ*=1) ή όχι (*Δ*=0) η Διπλωματική Εργασία και

vi) *Q:* η ποιότητα του φορέα υλοποίησης (*Q*={4,3,2}/4).

Οι Φορείς υλοποίησης Πρακτικής Άσκησης κατατάσσονται σε 3 κατηγορίες (Α,Β,Γ) και έχουν συντελεστή βαθμολόγησης 3,2,1 αντίστοιχα. Η Επιτροπή μπορεί σε ειδικές περιπτώσεις αιτιολογημένα να βαθμολογεί τους Φορείς και με κλάσμα της μονάδας πχ 1.5, 2.5 κ.λπ.

Α κατηγορία: Φορείς με αποκλειστικό και εστιασμένο αντικείμενο "Τεχνολογίες Πληροφορικής, Επικοινωνιών και Ηλεκτρονικής" με ανάπτυξη και έρευνα στον τομέα.

Β κατηγορία: Φορείς που περιλαμβάνουν στις δραστηριότητες τους το αντικείμενο Τεχνολογίες Πληροφορικής, Επικοινωνιών και Ηλεκτρονικής αλλά όχι αποκλειστικά και εστιασμένα.

Γ κατηγορία: Άλλοι φορείς χρήστες Εφαρμογών Πληροφορικής και Επικοινωνιών.

Σε κάθε περίπτωση αρμόδια για την κατάταξη των φορέων είναι η Επιτροπή Αξιολόγησης Αιτήσεων. Η Επιτροπή μπορεί σε ειδικές περιπτώσεις, αιτιολογημένα να βαθμολογεί του Φορείς και με κλάσμα της μονάδας πχ: 1,5 , 2,5 κ.λπ.

Μετά την ανακοίνωση της κατάταξης των ενδιαφερόμενων, ενστάσεις υποβάλλονται στην Επιτροπή Ερευνών.

**Σε περίπτωση ισοβαθμίας θα επιλέγεται ο φοιτητής με τον μεγαλύτερο Μέσο Όρο βαθμολογίας των μαθημάτων των (4) πρώτων ετών.**

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την ημερομηνία ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην* [*ιστοσελίδα του Τμήματος*](https://www.ceid.upatras.gr/el/announcement)*)*, και εξετάζονται από την Επιτροπή Ενστάσεων του ΕΛΚΕ.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

Εμμανουήλ Ζ. Ψαράκης **Επιστημονικά Υπεύθυνος της Πρακτικής Άσκησης**του Τμήματος Μηχανικών Η/Υ & Πληροφορικής

**Η παρούσα προκήρυξη θα αναρτηθεί:**

* στην [ιστοσελίδα του Προγράμματος](http://praktiki.upatras.gr/)
* στην [ιστοσελίδα του Τμήματος](https://www.ceid.upatras.gr/el/announcement)
* και θα τοιχοκολληθεί στη Γραμματεία του Τμήματος

Ο Επιστημονικός Υπεύθυνος του Τμήματος Μηχανικών Η/Υ και Πληροφορικής

Ι.Ψαράκης